วัดดอยท่าเสา
วัดดอยท่าเสา ตั้งอยู่ที่ บ้านท่าเสา ตำบลท่าเสา อำเภอเมือง จังหวัดอุตรดิตถ์ อยู่ในเขตปกครองคณะสงฆ์ตำบลท่าเสา มีฐานะเป็นวัดที่ได้รับพระราชทานวิสุงคามสีมา สังกัดการปกครองคณะสงฆ์มหานิกาย ภาค 4

ปัจจุบันวัดดอยท่าเสานับว่าเป็นศูนย์อบรมคุณธรรมจริยธรรมที่สำคัญแห่งหนึ่งของจังหวัดอุตรดิตถ์ เป็นที่ตั้งของหน่วยอบรมประชาชนประจำตำบลท่าเสา ห้องสมุดธรรมะ ศูนย์อบรมเข้าค่ายพุทธบุตร และศูนย์ศึกษาพระพุทธศาสนาวันอาทิตย์

ประวัติ
วัดดอยท่าเสา เป็นวัดโบราณสันนิษฐานว่าสร้างในสมัยอยุธยาตอนปลาย จากคำบอกเล่าของคนรุ่นปู่ ย่า ตา ยาย โดยอาศัยดูจากภูมิทัศน์ของวัดจะมีต้นไม้ใหญ่อยู่หลายต้น นับอายุได้หลายร้อยปี จึงคิดได้ว่าวัดดอยท่าเสาน่าจะได้ทำการสร้างมาหลายร้อยปีเช่นกัน เพราะต้นไม้ยังอยู่ เหตุที่ใช้ชื่อวัดดอยท่าเสา เพราะว่า อยู่บนที่ดอนและมีป่าไม้ขึ้นอยู่หนาแน่น ประกอบกับเป็นป่า สมัยก่อนชาวบ้านเรียกว่าวัดป่า ตามชื่อที่เรียกหลวงพ่อองค์แรกที่มาจำพรรษาอยู่ว่าพระป่า อยู่ต่อมาวัด ก็ได้มีการก่อสร้างสิ่งจำเป็นต่าง ๆ ขึ้น เช่น ศาลา กุฏิ และอื่น ๆ ตามความเหมาะสม
จับความได้ว่าวัดเริ่มมีการพัฒนามาตั้งแต่ปี พ.ศ. 2463 ที่มีพระครูธรรมกิจจาภิบาล เป็นเจ้าอาวาสเป็นต้นมา (ชาวบ้านเรียกท่านว่าหลวง
. 2463 ที่มีพระครูธรรมกิจจาภิบาล เป็นเจ้าอาวาสเป็นต้นมา (ชาวบ้านเรียกท่านว่าหลวงพ่อกลม) จนจวบปัจจุบันนี้ วัดดอยท่าเสาก็เป็นวัดที่ได้รับการพัฒนามาเป็นลำดับ ก่อให้เกิดผลแก่ประชาชนและพระพุทธศาสนาเป็นอย่างมาก
# หลวงพ่อปิ่น พ.ศ. - ถึง พ.ศ. -
# พระอาจารย์ทอง พ.ศ. - ถึง พ.ศ. -
# พระอาจารย์อุต พ.ศ. - ถึง พ.ศ. -
# พระอาจารย์เผื่น พ.ศ. - ถึง พ.ศ. -
# พระอาจารย์เร่ง พ.ศ. - ถึง พ.ศ. -
# พระครูธรรมกิจจาภิบาล (กลม สุวณฺโณ) พ.ศ. 2463 ถึง พ.ศ. 2492
# พระอธิการเหลือ พ.ศ. 2492 ถึง พ.ศ. 2501
# พระครูธรรมมลโสภิต (นิตย์) พ.ศ. 2501 ถึง พ.ศ. 2506
# พระสมุห์จำลอง กตสาโร พ.ศ. 2506 ถึง พ.ศ. 2509
# พระอธิการประสิทธิ์ (กวย) ปสิทโธ พ.ศ. 2509 ถึง พ.ศ. 2511
# พระครูวิบูลย์กิตติคุณ (บุญนาค) พ.ศ. 2511 ถึง พ.ศ. 2514
# พระครูสังฆรักษ์บุญหนู สนติกโร พ.ศ. 2514 ถึง พ.ศ. 2523
# พระครูสุธรรมภาณี (สุวรรณ) ธมมหส์ พ.ศ. 2523 ถึง พ.ศ. 2533
# พระไทย สปญโญ พ.ศ. 2533 ถึง พ.ศ. 2533
# พระครูส
ธมมหส์ พ.ศ. 2523 ถึง พ.ศ. 2533
# พระไทย สปญโญ พ.ศ. 2533 ถึง พ.ศ. 2533
# พระครูสุคันธศีลโสภิต (สะอาด) พ.ศ. 2533 ถึง พ.ศ. 2542
# พระครูสุภัทรสันติคุณ (วิรัตน์ สนฺตกาโย) พ.ศ. 2542 ถึง พ.ศ. ปัจจุบัน
ศาสนสถาน-ถาวรวัตถุ

* อุโบสถ กว้าง 6.50 เมตร ยาว 14 เมตร สร้างเมื่อ พ.ศ. 2504 เป็นอาคารก่ออิฐถือปูน (คอนกรีต)
* ศาลาการเปรียญ กว้าง 21.50 เมตร ยาว 30 เมตร สร้างเมื่อ พ.ศ. 2484 เป็นอาคารไม้
* หอสวดมนต์ กว้าง 12 เมตร ยาว 20 เมตร สร้างเมื่อ พ.ศ. 2474 เป็นอาคารครึ่งตึก ครึ่งไม้
* กุฏิสงฆ์ จำนวน 5 หลัง เป็นอาคารไม้ 3 หลัง ครึ่งตึกครึ่งไม้ 1 หลัง และตึก 1 หลัง 
* วิหาร กว้าง 4.30 เมตร ยาว 7 เมตร สร้างเมื่อ พ.ศ. 2510 เป็นอาคารก่ออิฐถือปูน
* ศาลาเอนกประสงค์ กว้าง 14 เมตร ยาว 16 เมตร สร้างเมื่อ พ.ศ. 2515 เป็นอาคาร คอนกรีตเสริมเหล็ก
* ศาลาบำเพ็ญกุศล จำนวน 1 หลัง สร้างด้วยคอนกรีต 1 หลัง

สภาพที่ตั้งวัด
พื้นที่ตั้งของวัดมีลักษณะเป็นที่ดอน ติดกับทุ่งนาด้านทิศใต้ของวัด อยู่ติดระแวกของบ้าน มีรางรถไฟตัดผ่าน บริเวณวัดร่มรื่น เพราะมีต้นไม้เก่าแก่อายุประมาณ 200-500 ปี สะอาด-สงบนอกจากนี้มีโรงเรียนประถมศึกษา ตั้งอยู่ในที่ดินวัด เนื้อที่ 4 ไร่

ข้อมูลจำเพาะ

* ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2430
* มีพระบรมราชโองการพระราชทานวิสุงคามสีมา ปี พ.ศ. 2504

ที่ดินเฉพาะบริเวณที่ตั้งวัด มีเนื้อที่ 22 ไร่ 3 งาน 50 ตารางวา โดยมีหนังสือแสดงกรรมสิทธิ์ที่ดินเป็นโฉนด เลขที่ 7053 กรรมสิทธิ์ที่ดินเป็นของวัด
มีที่ธรณีสงฆ์ มี 1 แปลง รวมเนื้อที่ทั้งสิ้น 1 งาน 36 ตารางวา คือแปลงที่ 1 ตั้งอยู่ที่ตำบลท่าเสา อำเภอเมือง จังหวัดอุตรดิตถ์ มีเนื้อที่ 1 งาน 36 ตารางวา หนังสือกรรมสิทธิ์ที่ดิน คือ โฉนดที่ดิน เลขที่ 7052

ดูเพิ่ม
พระครูธรรมกิจจาภิบาล (กลม สุวณฺโณ)

อ้างอิง

* วิรัตน์ สนฺตกาโย.พระอธิการ. เอกสาร . อุตรดิตถ์ : วัดดอยท่าเสา, ๒๕๔๗. (อัดสำเนา)
* ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ิ

แหล่งข้อมูลอื่น